projecte-aina/catalan_government_crawling huggingface dataset:
El Butlletí Oficial de l'Estat del dia 14 de març de 2020 va publicar el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19.
La disposició addicional tercera d'aquesta norma conté una mesura molt important, entre d'altres, en matèria de procediment administratiu, que també afecta els procediments en matèria de Seguretat Social.
En aquest sentit, cal tenir en compte que els terminis dels procediments en matèria de Seguretat Social, igual que els dels àmbits administratius, queden suspesos, i s'interrompen els terminis per tramitar els procediments de totes les entitats del sector públic.
El còmput dels terminis es reprendrà en el moment que perdi vigència el present Reial decret o, si s'escau, les pròrrogues d'aquest.
La suspensió i la interrupció de terminis s'aplica a tot el sector públic definit en la Llei 39/2015, d'1 d'octubre, del procediment administratiu comú de les administracions públiques.
No obstant l'anterior, es disposa que l'òrgan competent pugui acordar, mitjançant resolució motivada, les mesures d'ordenació i d'instrucció estrictament necessàries per evitar perjudicis greus en els drets i interessos de la persona interessada en el procediment i sempre que aquesta en manifesti la conformitat, o quan la persona interessada manifesti la conformitat que no se suspengui el termini.
Únicament queden exceptuats d'aquesta norma els procediments i les resolucions que referits a situacions estretament vinculades als fets justificatius de l'estat d'alarma.
La suspensió i la interrupció dels terminis a què fa referència aquest Reial decret no és aplicable als procediments administratius en els àmbits de l'afiliació, la liquidació i la cotització de la Seguretat Social.
Delegat de la DE de la Inspecció de Treball i Seguretat Social.
Director del Postgrau en Ocupació
El Ministeri d'Inclusió, Seguretat Social i Migracions ha publicat les dades d'afiliació del mes de juny de 2020, de les quals destaca que, en el conjunt del sistema de la Seguretat Social hi ha 18.624.000 d'afiliats, fet que suposa un increment del0,16% respecte del mes anterior, però un descens del 4,58% respecte del mateix mes de l'any anterior.
Es produeix, en aquest segon trimestre de l'any 2020, un punt d'inflexió en la tendència creixent de l'afiliació, que anava pujant de manera sostinguda des del quart trimestre del 2013.
Per tant, l'últim any s'han perdut gairebé 894.000 afiliats.
La caiguda més important s'ha produït en el sector serveis -un 5%-, mentre que agricultura i pesca ha estat el sector amb un descens menor de l'afiliació en aquest període, del 2,32%.
Afiliats al sistema per sectors d'activitat
Si atenem al tipus de prestacions de serveis, el treball per compte d'altri ha caigut l'últim any un 5,25%, mentre que el treball per compte propi ho ha fet l'1,26%.
Total d'afiliats per compte d'altri (mitjanes del mes de juny)
Total d'afiliats per compte propi (mitjanes del mes de juny)
Pel que fa a Catalunya, les tendències són molt similars.
El nombre total d'afiliats al sistema de la Seguretat Social és, al juny de 2020, de 3,330 milions de persones, que representa un increment del 0,47% respecte de les dades del mes anterior.
No obstant això, també a Catalunya ha baixat el nombre d'afiliats respecte al juny del 2019, en un percentatge del 5,08%, i supera d'aquesta manera la mitjana del conjunt de l'Estat.
Per tipologia contractual, l'ocupació per temps indefinit a Catalunya ha crescut un 0,37% l'últim any, mentre que l'ocupació temporal s'ha reduït un 21,41%.
Per tant, resulta evident que, com acostuma a passar en totes les crisis que afecten l'ocupació, ha estat el treball temporal el que ha patit en primer lloc i d'una manera més severa els efectes de la caiguda de l'activitat.
Pel que fa a les activitats, el sector serveis a Catalunya també ha estat el més danyat per la pèrdua d'afiliats, en caure un 5,62% l'últim any.
No obstant això, el sector que menys ha caigut ha estat la construcció, que ha perdut un 2,96% dels afiliats.
Pel que fa als règims del sistema, l'últim any la caiguda de l'afiliació al règim general a Catalunya ha estat del 5,58%, mentre que en el règim especial de treballadors autònoms la caiguda ha estat de l'1,92%.
El Butlletí Oficial de l'Estat del dia 18 de març de 2020 ha publicat el Reial decret llei 8/2020, de 17 de març, de mesures urgents extraordinàries per fer front a l'impacte econòmic i social del COVID-19.
En el marc de les mesures econòmiques i socials que volen garantir la sostenibilitat en ambdós àmbits de les persones i les empreses afectades pel virus, s'han introduït importants novetats pel que fa als treballadors autònoms.
Concretament, s'estableix que, amb caràcter excepcional i amb vigència limitada a un mes, a partir de l'entrada en vigor del Reial decret 463/2020, de 14 de març, o fins a l'últim dia del mes en què finalitzi aquest estat d'alarma, si es prolonga durant més d'un mes, els treballadors per compte propi o autònoms, les activitats dels quals quedin suspeses, en virtut del que disposa l'esmentat Reial Decret, o, en un altre cas, quan la seva facturació el mes anterior en què se sol·licita la prestació es vegi reduïda, almenys, en un 75% en relació amb la mitjana de facturació del semestre anterior, tenen dret a la prestació extraordinària per cessament d'activitat que regula aquest Reial decret llei.
Els requisits per accedir a aquesta prestació extraordinària de cessament d'activitat, que és incompatible amb qualsevol altra prestació del sistema de Seguretat Social, són els següents:
Com veiem, no s'exigeix un període mínim de cotització previ.
Recordem que, amb caràcter general, aquest període és de 12 mesos.
Per tant, totes les persones que treballen per compte propi i es troben en alta en el RETA o en el RETM poden accedir a aquesta nova prestació extraordinària.
La durada de la prestació és, per tant, d'un mes i es prorrogarà mensualment fins a l'últim dia del mes en què finalitzi l'estat d'alarma, si això succeeix un cop transcorregut més d'un mes des de l'inici.
El temps de percepció d'aquesta prestació extraordinària s'entén com a cotitzat i no redueix els períodes de prestació per cessament d'activitat als quals la persona beneficiària pugui tenir dret en el futur.
La quantia és l'ordinària, és a dir, el 70% de la base reguladora, que és la mitjana de les bases per les quals s'hagi cotitzat durant els 12 mesos continuats i immediatament anteriors a la situació legal de cessament.
Quan no s'acrediti el període mínim de cotització per tenir dret a la prestació, la quantia de la prestació serà equivalent al 70% de la base mínima de cotització en el RETA o, si escau, en el RETM.
Finalment, pel que fa a la gestió d'aquesta prestació extraordinària, correspon a la mútua col·laboradora de la Seguretat Social a la qual estigui associat el treballador/a autònom en cada cas.
Sembla que darrerament s'està reconduint l'embolic generat arran de les diferents sentències del Tribunal de Justícia de la Unió Europea (TJUE) relatives a les conseqüències de l'acomiadament de personal laboral interí i del cessament del personal funcionari interí.
L'article 70.1 del Text refós de la Llei de l'Estatut bàsic de l'empleat públic, aprovat pel Reial decret legislatiu 5/2015, de 30 d'octubre (en endavant, TREBEP), estableix que l'execució de l'oferta d'ocupació publica es desenvolupi dins el termini improrrogable de tres...
La selecció de personal laboral, fix i temporal, en l'àmbit de les entitats del sector públic planteja avui molts interrogants pràctics.
En aquest apunt s'analitzen els aspectes que poden resultar més rellevants i/o discutibles però, sobretot, la darrera finalitat d'aquest escrit és procurar dibuixar les línies...
Problemes d'inseguretat jurídica i múltiples dubtes d'interpretació
En aquest apunt, s'analitzen i es comenten els aspectes, al meu entendre, més controvertits relatius a la complexa situació que cal gestionar des dels consorcis adscrits a l'Administració de la Generalitat, així com des dels departaments als quals s...
El Ministeri d'Inclusió, Seguretat Social i Migracions ha publicat les dades d'afiliació del mes de juny de 2020, de les quals destaca que, en el conjunt del sistema de la Seguretat Social hi ha 18.624.000 d'afiliats, fet que suposa un increment del0,16% respecte del mes anterior, però...
Aquest Reial decret Llei 15/2020, de 21 d'abril, de mesures urgents complementàries per donar suport a l'economia i l'ocupació, inclou novetats en matèria sancionadora a...
D'acord amb el que disposa l'article 68 del TRLET, cadascun dels membres del comitè d'empresa i dels delegats de personal, com a representants legals dels treballadors, disposa, sens perjudici del que estableixin els convenis col·lectius, d'un crèdit d'hores mensuals retribuïdes per exercir les seves...
Des del passat dia 30 de març i, en principi, fins al dia 9 d'abril de 2020, amb la finalitat d'afavorir la contenció de la propagació de la COVID-19, els desplaçaments als centres i llocs de treball, tant al sector públic com al privat, han quedat limitats als...
El Butlletí Oficial de l'Estat del dia 27 de març de 2020 ha publicat l' Ordre SND/293/2020, de 25 de març, per la qual s'estableixen condicions a la dispensació i l'administració de medicaments en l'àmbit del Sistema Nacional de Salut, davant la situació de...
La presència de notícies relacionades amb la sostenibilitat del sistema públic de Seguretat Social, i més concretament amb la de les pensions públiques, és permanent.
De manera continuada, la majoria dels mitjans de comunicació fan incidència en les dificultats financeres que el sistema presenta en un context de contracció d'ocupació...
La irrupció de les noves tecnologies els últims anys ha tingut una marcada incidència en l'organització de determinades activitats, tradicionalment vinculades a estructures empresarials ben definides i caracteritzades per la configuració laboral de les relacions de treball que s'hi desenvolupaven.
Un dels àmbits en els quals aquestes noves...
El Diari Oficial de la Generalitat de Catalunya del dia 24 de juny de 2020 ha publicat el Decret llei 26/2020, de 23 de juny, de mesures extraordinàries en matèria sanitària i administrativa, el capítol 1 del qual regula diferents mesures en matèria de salut.
El Butlletí Oficial de l'Estat de 8 d'abril de 2020 ha publicat el Reial decret llei 13/2020, de 7 d'abril, les disposicions addicionals tercera i quarta del qual estableixen mesures de simplificació per tramitar els procediments que permetin a les entitats gestores de la Seguretat Social...
El Butlletí Oficial de l'Estat del dia 28 de març de 2020 ha publicat el Reial decret llei 9/2020, de 27 de març, pel qual s'adopten mesures complementàries, en l'àmbit laboral, per pal·liar els efectes derivats de la COVID-19.
Finalitza aquest any 2019 com va començar: el debat sobre el futur de les pensions públiques del Sistema de Seguretat Social i els dubtes sobre la sostenibilitat financera del Sistema és permanent, i la preocupació que genera l'assumpte, creixent.
Per centrar el debat, convé fer un breu repàs de les...
L' Ordre TMS/667/2019, de 5 de juny, crea l'Observatori per a la lluita contra el frau a la Seguretat Social, amb la finalitat de recuperar els recursos del sistema de la Seguretat Social que es perden actualment per incompliments de les obligacions en aquesta matèria i per...
El Butlletí Oficial de l'Estat del dia 19 d'abril de 2018 ha publicat la Resolució d'11 d'abril de 2018, de la Subsecretaria, per la qual es publica l'Acord del Consell de Ministres de 6 d'abril de 2018, que aprova el Pla estratègic de la...
El Diari Oficial de la Generalitat de Catalunya va publicar el dia 22 de setembre de 2017 la Llei 21/2017, de 20 de setembre, de l'Agència Catalana de Protecció Social (ACPS), en desplegament del que disposa l' Estatut d'autonomia de Catalunya, que estableix els principis rectors que...
L'article 21.6 de la Llei 23/2015, de 21 de juliol, ordenadora del sistema d'Inspecció de Treball i Seguretat Social, va establir que els funcionaris actuants han d'estendre diligència per escrit de cada actuació que realitzin amb ocasió de les visites als centres de treball o...
En data 4 d'octubre de 2016, el Ministeri d'Ocupació i Seguretat Social ha actualitzat les dades facilitades per l'Institut Nacional d'Estadística respecte de l'afiliació a la Seguretat Social i al pagament de prestacions del sistema.
Pel que fa referència a l'afiliació a la Seguretat...
El teletreball implica un nou model de prestació de servei basat en la responsabilitat de les persones que teletreballen i en un lideratge fonamentat en la confiança i la rendició de comptes.
La funció de supervisió esdevé una peça clau per superar la cultura de la presencialitat i avançar cap a una gestió basada en el control de les tasques, dels objectius i l'avaluació del rendiment.
Aquest curs proposa una formació que contribueixi a incentivar el diàleg entre comandaments i professionals i que faciliti el coneixement d'eines i instruments de suport que puguin ser útils per a l'assignació i control de tasques i el seu seguiment i avaluació.
Alhora, la formació ha de contribuir a prevenir i minimitzar els riscos i amenaces del treball no presencial.
Inscripcions per al personal de l'Administració de la Generalitat: cal realitzar les inscripcions a través d' ATRI o del circuit establert per la persona responsable de formació de cada departament.
Inscripcions per a les persones que treballen a les delegacions: s'han de formular a través de la unitat de formació dels serveis centrals del respectiu departament.
El personal del sector públic institucional dels departaments no n'és destinatari.
A banda de la inscripció als cursos en línia, a l'espai de Formació oberta del nostre web podeu consultar els materials sobre el teletreball, per al personal que teletreballa i per al personal supervisor.
7a edició: inici el 23 de novembre
El Butlletí Oficial de l'Estat d'1 d'abril de 2020 ha publicat el Reial decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per fer fronta la COVID-19.
Aquesta nova norma conté, entre altres importants mesures socials, una moratòria de les cotitzacions i un ajornamentdel pagament dels deutes ambla Seguretat Socialde les empreses i dels treballadors autònoms.
Pel que fa a la primera mesura, s'habilita la Tresoreria General de la Seguretat Social (TGSS) per atorgar moratòries de sis mesos, sense cap interès, per als deutes per quotes meritades entre abril i juny del 2020 en el cas de les empreses, i entre maig i juliol de 2020 en el cas dels treballadors autònoms.
Per tant, cal esperar la publicació de l'ordre corresponent per conèixer els requisits i les condicions que empreses i treballadors per compte propi han de complir per accedir a aquesta moratòria.
En tot cas, les sol·licituds s'han de sol·licitar individualment per a cada codi de compte de cotització a través del Sistema de remissió electrònica de dades ( RED ), si bé els autònoms poden utilitzar alternativament la seu electrònica de la Secretaria d'Estat de la Seguretat Social ( SEDESS ).
El termini per presentar aquestes sol·licituds comprèn els deu primers dies naturals dels corresponents terminis reglamentaris d'ingrés de les quotes, i les resolucions de la TGSS s'han de dictar en un termini de tres mesos a partir de la data de presentació de cada sol·licitud.
Com és lògic, no poden sol·licitar aquestes moratòries les empreses que han estat excloses de l'obligació de cotitzar per haver-se acollit a un ERTO, en els termes que estableix l'article 24 del Reial decret llei 8/2020, de 17 de març.
Finalment, és aplicable el que estableix el TRLISOS en els casos en què les sol·licituds de moratòries continguin falsedats o incorreccions en les dades facilitades, que dona lloc a la revisió d'ofici de l'acte de reconeixement de la moratòria perquè aquesta sigui declarada indeguda i, conseqüentment, es generin els recàrrecs i interessos corresponents.
Quant a la segona mesura, es reconeix la possibilitat que les empreses i els treballadors per compte propi que no tinguin ja un altre ajornament en vigor, sol·licitin l'ajornament del pagament dels deutes amb la Seguretat Social amb un termini reglamentari d'ingrés entre els mesos d'abril i juny de 2020.
En aquest cas excepcional, l'interès aplicable és del 0,5%, en lloc del que estableix amb caràcter general l'article 23.5 del TRLGSS, que l'any 2020 és del 3,75%, d'acord amb el que disposa la disposició addicional 57 de la Llei 6/2018, de 3 de juliol.
Aquestes sol·licituds d'ajornament s'han d'efectuar abans del transcurs dels deu primers dies naturals del corresponent termini reglamentari d'ingrés.
Aquestes mesures entren en vigor el dia 2 d'abril de 2020.
Recentment s'ha publicat el Reial decret llei 14/2017, de 6 d'octubre, pel qual s'aprova la reactivació extraordinària i per temps limitat del programa de requalificació professional de les persones que esgotin la seva protecció per desocupació.
En aquesta norma, pendent de convalidació al Congrés dels Diputats, es recorda que el Reial decret llei 1/2011, d'11 de febrer, de mesures urgents per promoure la transició a l'ocupació estable i la requalificació professional de les persones desocupades, va introduir un programa temporal de sis mesos de durada destinat a les persones que havien esgotat la seva protecció per desocupació, basat en accions de millora de l'ocupabilitat i en la percepció d'una ajuda econòmica d'acompanyament.
Posteriorment, el programa va ser prorrogat en successives ocasions, l'última mitjançant la disposició final segona del Reial decret llei 1/2016, de 15 d'abril, pel qual es prorroga el programa de requalificació professional de les persones que esgotin la seva protecció per atur i s'adopten altres mesures urgents per a l'ocupació i la protecció social de les persones aturades, i n'estableix la pròrroga automàtica per períodes de sis mesos, sempre que la taxa d'atur sigui superior al 18 per cent segons l'última enquesta de població activa.
Aquest programa ha permès que moltes persones rebin atenció individualitzada i millorin la seva ocupabilitat mitjançant la realització d'un itinerari personalitzat d'ocupació, acompanyant la realització d'accions de polítiques actives d'ocupació amb la percepció d'una ajuda econòmica.
L'any 2016 es van incorporar a aquest programa més de 54.000 persones al conjunt de l'Estat.
Cal tenir en compte, com a fet molt rellevant, la Sentència 100/2017, de 20 de juliol de 2017, del Tribunal Constitucional en relació amb el recurs d'inconstitucionalitat presentat pel Govern Basc contra el Reial decret llei 1/2013, de 25 de gener, que ha establert que la gestió de l'ajuda econòmica d'acompanyament a desocupats que han esgotat l'atur per part del servei públic d'ocupació estatal contravé l'ordre constitucional de distribució de competències en matèria d'ocupació.
Conseqüentment, l'Administració general de l'Estat i les comunitats autònomes consideren necessari recuperar de forma extraordinària i limitada en el temps el programa de requalificació professional de les persones que esgotin la seva protecció per desocupació i han acordat, a aquest efecte, atribuir excepcionalment al servei públic d'ocupació estatal les funcions de concessió i pagament de l'ajuda econòmica d'acompanyament.
El Govern entén que no és possible, per la seva complexitat, fer efectiva sense solució de continuïtat la gestió dels ajuts econòmics per part de les comunitats autònomes, que són les administracions competents per gestionar aquests ajuts.
Per tot això, decideix aprovar, de manera extraordinària i fins al 30 d'abril de 2018, la reactivació del programa, que manté la protecció d'aquest col·lectiu i permet elaborar l'estudi en profunditat i amb totes les garanties dels esmentats programes que actualment complementen la protecció per desocupació.
El vigent Text refós de la Llei general de la Seguretat Social ( TRLGSS ) incorpora les novetats introduïdes per la Llei 27/2011, d'1 d'agost, sobre actualització, adequació i modernització del sistema de Seguretat Social, en matèria de pensions de jubilació.
Tanmateix, moltes d'aquestes novetats, que van començar a aplicar-se l'any 2013, estan sotmeses a disposicions transitòries que fan que la reforma es vagi incorporant de manera gradual entre aquest any i l'any 2027.
L'any 2016, aquestes normes transitòries s'apliquen de la manera següent:
EDAT DE JUBILACIÓ (disposició transitòria setena)
· Els qui acreditin haver cotitzat 36 o més anys a la Seguretat Social, es poden jubilar a partir del moment en què hagin complert 65 anys.
· Els qui acrediten haver cotitzat menys de 36 anys a la Seguretat Social, es poden jubilar a partir del moment en què hagin complert 65 anys i 4 mesos.
CÀLCUL DE LA BASE REGULADORA (disposició transitòria vuitena)
· La base reguladora de la pensió de jubilació s'obté dividint entre 266 les bases de cotització durant els 228 mesos immediatament anteriors al mes previ al del fet causant.
CÀLCUL DEL PERCENTATGE APLICABLE A LA BASE REGULADORA (disposició transitòria novena)
· Pels primers quinze anys cotitzats, el 50 per cent.
o Per cada mes addicional de cotització entre els mesos 1 i 163, el 0,21 per cent.
o Per cada un dels 83 mesos següents, el 0,19 per cent.
EDAT MÍNIMA PER ACCEDIR A LA JUBILACIÓ PARCIAL (disposició transitòria desena)
· Amb 33 anys cotitzats en el moment del fet causant, es pot accedir a la jubilació parcial a partir del moment en què es compleixin 61 anys i 8 mesos.
· Amb 34 anys o més cotitzats en el moment del fet causant, es pot accedir a la jubilació parcial a partir del moment en què es compleixin 61 anys i 4 mesos.
El dia 30 de gener de 2016 es va publicar al BOE l' Ordre ESS/70/2016, de 29 de gener, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i formació professional, establertes en la Llei 48/2015, de 29 d'octubre, de pressupostos generals de l' Estat per a l'any 2016.
Aquesta norma, que desenvolupa el contingut del TRLGSS en aquesta matèria, conté les normes de cotització a la Seguretat Social que s'han d'aplicar al llarg de l'any 2016.
Resumim les normes més rellevants pel que fa a la base de cotització, màxims i mínims de cotització i tipus de cotització en el document ordre_de_cotitzacio_2016_2_.pdf, de tres pàgines.